recursal/SuperWikiNEXT-32B huggingface dataset:
**দামোদর মুখোপাধ্যায়** (জন্ম: ফেব্রুয়ারি ১৮৫৩ - মৃত্যু: ১৯০৭) একজন বাঙালি ঔপন্যাসিক, অনুবাদক ও সম্পাদক।

প্রথম জীবন
----------

দামোদর মুখোপাধ্যায়ের জন্ম হয় ১২৫৯ বঙ্গাব্দের ফাল্গুন মাসে নদিয়া জেলার কৃষ্ণনগরে তার মামাবাড়িতে। প্রসিদ্ধ বাংলা ব্যাকরণ রচয়িতা লোহারাম শিরোরত্ন তার মামা ছিলেন। তার পৈতৃক নিবাস শান্তিপুর। মামাবাড়িতেই তিনি প্রধানত প্রতিপালিত হন। কৃষ্ণনগর ও বহরমপুরে তার শিক্ষালাভ হয়। তিনি ইংরেজি, বাংলা ও সংস্কৃত এই তিন ভাষাতে দক্ষ ছিলেন।

সাহিত্যকীর্তি
-------------

তিনি অনেকগুলি গ্রন্থ রচনা করেছিলেন। যার মধ্যে 'নবাব নন্দিনী' ও 'মৃন্ময়ী' উপন্যাসদুটি যথাক্রমে বঙ্কিমচন্দ্র চট্টোপাধ্যায়ের কপালকুণ্ডলা ও দুর্গেশনন্দিনীর উপসংহার। তিনি কিছু ইংরেজি উপন্যাস বাংলাতে অনুবাদ করে প্রকাশ করেছিলেন। এছাড়া তিনি নয়টি টীকা ও ভাষ্যসহ শ্রীমদ্ভগবত গীতার একটি বড় সংস্করণ প্রকাশ করেছিলেন। এই বইটি প্রায় সাড়ে তিন হাজার পাতার ছিল। 'জ্ঞানাঙ্কুর' ও 'প্রবাহ' নামক দুটি পত্রিকা তিনি কিছুদিন সম্পাদনা করেছিলেন।

### গ্রন্থ তালিকা

|  |  |  |
| --- | --- | --- |
| * মৃন্ময়ী (১৮৭৪)
* বিমলা (১৮৭৭)
* দুই ভগ্নী (১৮৮১)
* কমলকুমারী (১৮৮৪)
* প্রতাপসিংহ (১৮৮৪)
* মা ও মেয়ে (১৮৮৪)
* বিষবিবাহ (১৮৮৮)
* শুক্লবসনা সুন্দরী (১৮৯০)
 | * শান্তি (১৮৯৩)
* যোগেশ্বরী (১৮৯৮)
* নবাবনন্দিনী (১৯০১)
* সোনার ফসল (১৯০১)
* কর্মক্ষেত্র (১৯০২)
* অন্নপূর্ণা (১৯০২)
* আদর্শ প্রেম (১৯১৩)
 |  |

সমালোচনা
--------

অধ্যাপক অসিতকুমার বন্দ্যোপাধ্যায়ের মতে দামোদর মুখোপাধ্যায়ের শিল্পবোধ ও পরিমাণবোধের বিশেষ অভাব ছিল। না হলে তিনি কপালকুণ্ডলা ও দুর্গেশনন্দিনীর উপসংহার লিখতে প্রবৃত্ত হবেন কেন? তার অধিকাংশ উপন্যাস বিশেষত্ববর্জিত। সেগুলি বয়স্ক বালকভুলানো উপকথায় পর্যবসিত হয়েছে।

১৩১৪ বঙ্গাব্দের শ্রাবণ মাসে তার মৃত্যু হয়।

তথ্যসূত্র
---------

1. 1 2  *জীবনীকোষ (ভারতীয় ঐতিহাসিক) - শশীভূষণ বিদ্যালঙ্কার - তৃতীয় খণ্ড*।
2. ↑  *আধুনিক বাংলা সাহিত্যের সংক্ষিপ্ত ইতিবৃত্ত ঊনবিংশ ও বিংশ শতাব্দী - অসিতকুমার বন্দ্যোপাধ্যায়*।

বহিঃসংযোগ
---------


বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: ***দামোদর মুখোপাধ্যায়***
**শামসুল উলামা খাজা কামালউদ্দীন আহমদ** একজন বাংলাদেশী ইসলামী শিক্ষাবিদ, গবেষক ও অধ্যক্ষ। তিনি কলকাতা আলিয়া মাদ্রাসার ২৭ তম অধ্যক্ষ হিসাবে দায়িত্ব পালন করেন। তিনিই এই আলিয়া মাদ্রাসার প্রথম মুসলিম অধ্যক্ষ হিসাবে দায়িত্ব পালন করেন। তিনি ১৯২৭ সালে এই মাদ্রাসার অধ্যক্ষ হিসাবে যোগদান করেন। তিনি তৎকালীন আই.ই.এস ডিগ্রি লাভ করেছিলেন।

১৮৫০ মাদ্রাসাটিতে অধ্যক্ষের পদ সৃষ্টি হলেও ৭৭ বছর পরে কোন মুসলিম এই মাদ্রাসার অধ্যক্ষের পদ লাভ করেন, এরমধ্যে ২৬ জন ইংরেজ পণ্ডিত অধ্যক্ষের দায়িত্ব পালন করেছিলেন। পরবর্তীতে ১৯৪৭ সালের দেশভাগের সময় মাদ্রাসাটির একটি অংশ ঢাকায় স্থানান্তরিত করা হয়, নামকরণ হয়, **ঢাকা আলিয়া মাদ্রাসা**। কামালউদ্দিন মাদ্রাসাটিতে দায়িত্ব গ্রহণ করলে এই বছরই অন্যান্য মাদ্রাসার সঙ্গে কলকাতা মাদ্রাসাতেও আলিম, ফাজিল, কামিল, মুমতাজুল মুহাদ্দেসিন প্রভৃতি শিক্ষাক্রমের সূচনা ঘটে। এবং মাদ্রাসাটিতে ইসলামী শিক্ষার ব্যপক উন্নয়ন সাধিত হয়।

তথ্যসূত্র
---------

1. ↑  "আলিয়া মাদ্রাসা - বাংলাপিডিয়া"। *bn.banglapedia.org*। সংগ্রহের তারিখ ২০২১-০৬-০২।
2. ↑  Salim, Dr Md Adnan Arif (২০১৯-০৪-২৭)। "কওমী এবং আলিয়া মাদ্রাসা প্রসঙ্গ"। *মো. আদনান আরিফ সালিম* (ইংরেজি ভাষায়)। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৬-০২।
3. ↑  "আলিয়া মাদরাসা: ইতিহাস ঐতিহ্য ও গোড়াপত্তন"। *পাবলিক ভয়েস* (ইংরেজি ভাষায়)। ২০১৯-০৭-২৬। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৬-০২।
4. ↑  "সরকারি মাদ্রাসা-ই-আলিয়া | GOVT. MADRASAH-E-ALIA"। *www.dhkgovmalia.edu.bd*। সংগ্রহের তারিখ ২০২১-০৬-০২।
**লিম ঝুও রেন** একজন মালয়েশীয় দাবাড়ু।

দাবা ক্যারিয়ার
---------------

লিম ২০১১ সালের মালয়েশিয়ান দাবা চ্যাম্পিয়নশিপ জিতেছিলেন, যার জন্য তিনি অলিম্পিয়াড দলে খেলার সুযোগ পান।   ৪০তম দাবা অলিম্পিয়াডে তিনি মালয়েশিয়ার হয়ে সর্বোচ্চ স্কোর করেন।

২০১৯ সালের ডিসেম্বরে, ফিলিপাইনে অনুষ্ঠিত ২০১৯ এসইএ গেমসে লিম তার তৃতীয় এবং চূড়ান্ত আন্তর্জাতিক মাস্টারের আদর্শ অর্জন করেন। আন্তর্জাতিক মাস্টারের খেতাব অর্জন করতে তাকে এখন শুধুমাত্র ২৪০০ রেটিং অতিক্রম করতে হবে। 

২০২২ সালে, লিম ৪৪তম দাবা অলিম্পিয়াডে মালয়েশিয়ার প্রতিনিধিত্ব করেছিলেন।

লিম ২০২৩ সালে দ্বিতীয়বারের মতো মালয়েশিয়ান দাবা চ্যাম্পিয়নশিপ জিতেন, যা তাকে ২০২৩ সালের দাবা বিশ্বকাপে খেলার অনুমতি দেয়।  ইভেন্টে, তিনি প্রথম রাউন্ডে রউফ মামেদভের কাছে পরাজিত হন।

তথ্যসূত্র
---------

1. ↑  "Zhuo Ren a chess champ at last"। মার্চ ২৫, ২০১১।
2. ↑  "40th Chess Olympiad - Daily Report: Round 1"।
3. ↑  "More IMs In The Making"। ডিসেম্বর ১৭, ২০১৯।
4. ↑  "FM Zhou Ren And WIM Munajjah To FIDE World Cup"। জুন ৩০, ২০২৩।
5. ↑  "Lim, Zhuo Ren - Mamedov, Rauf"।

বাহ্যিক লিঙ্ক
-------------

* ফিদে সাইটে লিম ঝুও রেনের রেটিং কার্ড (ইংরেজি)
**মহিবুল হক** হলেন একজন বাংলাদেশি সরকারি কর্মকর্তা যিনি সর্বশেষ বেসামরিক বিমান পরিবহন ও পর্যটন মন্ত্রণালয়ের সিনিয়র সচিব হিসেবে দায়িত্ব পালন করেছিলেন।

শিক্ষাজীবন
----------

মহিবুল হক বাগেরহাট জেলার ফকিরহাট উপজেলার লখপুর গ্রামে জন্মগ্রহণ করেন। শিক্ষাজীবনের শুরুতে তিনি খুলনা সরকারী ল্যাবরেটরী স্কুলে মাধ্যমিক সম্পন্ন করেন এবং বি এল কলেজ থেকে উচ্চ মাধ্যমিক সম্পন্ন করে রাজশাহী বিশ্ববিদ্যালয়ে রাষ্ট্রবিজ্ঞান বিভাগে ভর্তি হন। পরবর্তীতে একই বিশ্ববিদ্যালয় থেকে স্নাতক ও স্নাতকোত্তর ডিগ্রী অর্জন করেন।

কর্মজীবন
--------

কর্মজীবনের মহিবুল হক ১৯৮৫ সালে বাংলাদেশ সিভিল সার্ভিস পরীক্ষায় উত্তীর্ণ হন। ১৯৮৮ সালের ১৫ই ফেব্রুয়ারি প্রশাসন ক্যাডারে রাজশাহীতে সহকারী কমিশনার হিসেবে যোগদান করেন। পরবর্তীতে বাংলাদেশের বিভিন্ন জেলায় তিনি সহকারী কমিশনার, ১ম শ্রেণীর ম্যাজিস্ট্রেট,নেজারত ডেপুটি কালেক্টর, ভূমি অধিগ্রহণ কর্মকর্তা, উপজেলা নির্বাহী অফিসার এবং যশোর ও ঢাকা জেলার, জেলা প্রশাসক ও জেলা ম্যাজিস্ট্রেট হিসেবে দায়িত্ব পালন করেন।

পরবর্তীতে তিনি ক্রমান্বয়ে জনপ্রশাসন মন্ত্রণালয়ে যুগ্মসচিব ও অতিরিক্ত সচিব হিসেবে পদোন্নতি পান এবং জনপ্রশাসন মন্ত্রণালয় থেকে সুরক্ষা সেবা বিভাগে অতিরিক্ত সচিব হিসেবে স্বরাষ্ট্র মন্ত্রণালয়ে যোগদান করেন। সর্বশেষ ২০১৮ সালের ১৬ই এপ্রিল বেসামরিক বিমান পরিবহন ও পর্যটন মন্ত্রণালয়ে সচিব হিসেবে যোগদান করেন।

ব্যক্তিগত জীবন
--------------

মহিবুল হক ব্যক্তিগত জীবনে সৈয়দা আফরোজা বেগমের সাথে বিবাহবন্ধনে আবদ্ধ হন। আফরোজা বেগম বাংলাদেশের প্রশাসন ক্যাডারের একজন কর্মকতা ছিলেন। এই দম্পত্তির একটি কন্যা সন্তান রয়েছে।

সম্মাননা ও অন্যান্য
-------------------

২০১০ সালে শিক্ষাক্ষেত্রে অবদানের স্বীকৃতিস্বরূপ শিক্ষা মন্ত্রণালয় থেকে শ্রেষ্ঠ কর্মকর্তা হিসেবে স্বর্ণপদক লাভ করেন। যশোরের জেলার জেলা প্রশাসক থাকাবস্থায় তিনি যশোর কালেক্টরেট স্কুল প্রতিষ্ঠা করেন। সমাজের কল্যাণে অবদান রাখার জন্য ২০১১ সালে মাদার তেরেসা রিসার্চ কাউন্সিল কর্তৃক ‘মাদার তেরেসা স্বর্ণপদক’ লাভ করেন।

তথ্যসূত্র
---------

1. ↑  "সিনিয়র সচিব মহিবুল হকের অবসর | কালের কণ্ঠ"। *Kalerkantho*। ২০২১-০১-০৭। সংগ্রহের তারিখ ২০২১-১২-০১।
2. ↑  "কর্মকর্তাবৃন্দ - স্বরাষ্ট্র মন্ত্রণালয়"। *সরকারি ওয়েবসাইট*। সংগ্রহের তারিখ ১ ডিসেম্বর ২০২১।

| * দে
* স
বাংলাদেশ সরকারের সীলমোহর বেসামরিক বিমান পরিবহন ও পর্যটন মন্ত্রণালয়ের অধীন সংস্থাসমূহ |
| --- |
| নির্বাহী | 
* এ. কে. এম. শাহজাহান কামাল (মন্ত্রী)
* মহিবুল হক (সচিব)

 |
| সংস্থাসমূহ | 
* বাংলাদেশ বেসামরিক বিমান চলাচল কর্তৃপক্ষ
* বাংলাদেশ পর্যটন বোর্ড
* বাংলাদেশ পর্যটন করপোরেশন
* বাংলাদেশ বিমান

 |
**বি এম ফরহাদ হোসেন সংগ্রাম** (**জন্ম:** ১৯ সেপ্টেম্বর ১৯৭১) বাংলাদেশের একজন রাজনীতিবিদ। তিনি ব্রাহ্মণবাড়িয়া-১ আসনের সংসদ সদস্য।

প্রাথমিক জীবন
-------------

বদরুদ্দোজা মো: ফরহাদ হোসেনের জন্ম ১৯ সেপ্টেম্বর ১৯৭১ সালে পৈতৃক বাড়ি ব্রাহ্মণবাড়িয়ার নাসিরনগরের গুনিয়াউক ইউনিয়নের বড়বাড়িতে। 

তার পিতা মৃত এম ফখরুল হোসেন বাংলাদেশ রেডক্রিসেন্ট সোসাইটির সাবেক মহাসচিব। মাতা ফেরদৌস আরা বেগম রুনু বাংলাদেশ আনসার ভিডিপির উপ-পরিচালক ছিলেন।

তিনি ১৯৮৮ সালে ঢাকা রেসিডিন্সিয়াল মডেল স্কুল হতে এসএসসি পাশ করে ১৯৯০ সালে ঢাকা কলেজ হতে এইচএসসি পাশ করেন। ১৯৯৪ সালে জাতীয় বিশ্ববিদ্যালয় হতে স্নাতক পাশ করেন। ১৯৯৮ সালে ঢাকা বিশ্ববিদ্যালয় হতে স্নাতোকোত্তর ডিগ্রী লাভ করেন। ২০১৪ সালে এলএলবি ও ২০১৬ সালে এলএলএম ডিগ্রী লাভ করেন।

রাজনৈতিক জীবন
-------------

বদরুদ্দোজা মো: ফরহাদ হোসেন রেসিডিন্সিয়াল মডেল স্কুলে পড়ার সময় ছাত্রলীগে যোগদান করেন। ১৯৮৬ সালে ঢাকার তৎকালীন ৩৩নং ওয়ার্ডের ছাত্রলীগের সাধারণ সম্পাদক হিসেবে দায়িত্ব পালন করেন। ১৯৯৩-৯৪ সালে মতিঝিল থানা শাখা ছাত্রলীগের আহবায়ক হিসেবে দায়িত্ব পালন করেন। ১৯৯৩ সালে বাংলাদেশ ছাত্রলীগ জাতীয় কমিটির সদস্য মনোনিত হন। ১৯৯৪ সালে বাংলাদেশ ছাত্রলীগ জাতীয় নির্বাহী কমিটির সদস্য মনোনিত হন। ১৯৯৮-২০০২ সালে গ্রন্থনা ও প্রকাশনা সম্পাদক হিসেবে দায়িত্ব পালন করেন। ২০০২-২০০৬ সালে বাংলাদেশ ছাত্রলীগের কেন্দ্রীয় কমিটির সদস্য হিসেবে দায়িত্ব পালন করেন।

২০১২ সাল থেকে বাংলাদেশ আওয়ামী লীগের সহ-সম্পাদক হিসেবে দায়িত্ব পালন করছেন।

তিনি ১৩ মার্চ ২০১৮ সালের বাংলাদেশ আওয়ামী লীগের প্রার্থী হিসেবে ব্রাহ্মণবাড়িয়া-১ আসনের উপ-নির্বাচনে সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি একই আসন থেকে সংসদ সদস্য হিসেবে পুনঃনির্বাচিত হন।

একাদশ জাতীয় সংসদে তিনি সমাজ কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য।

সংসদ সদস্য থাকাকালীন তার বিরুদ্ধে ব্যাপক দূর্নীতির অভিযোগ উঠে আসে। পরবর্তীতে দ্বাদশ জাতীয় সংসদ নির্বাচনে তিনি স্বতন্ত্র প্রার্থী সৈয়দ এ কে একরামুজ্জামান এর কাছে ৪৩,২২৫ ভোটের ব্যবধানে পরাজিত হন।

তথ্যসূত্র
---------

1. 1 2  "ব্রাহ্মণবাড়িয়া-১ উপনির্বাচনে আ.লীগের সংগ্রাম জয়ী"। *ঢাকাটাইমস*। ব্রাহ্মণবাড়িয়া। ১৩ মার্চ ২০১৮। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।
2. 1 2 3  ব্রাহ্মণবাড়িয়া-১, বদরুদ্দোজা মো: ফরহাদ হোসেন। "Constituency 214\_10th\_Bn"। *www.parliament.gov.bd*। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৪।
3. 1 2  "১১তম সংসদের সদস্যবৃন্দ"। *জাতীয় সংসদ*। ২১ ফেব্রুয়ারি ২০১৯। ২০১৯-১০-১৪ তারিখে মূল থেকে আর্কাইভ করা। সংগ্রহের তারিখ ১৪ অক্টোবর ২০১৯।
ভারতীয়[*স্থায়ীভাবে অকার্যকর সংযোগ*] রাবণহাতা।
**রাবণহাতা** হল ভারত, শ্রীলঙ্কা এবং আশেপাশের অঞ্চলে ব্যবহৃত একটি ধনুকসদৃশ ও বেহালা বা বীণাজাতীয় এবং তারযুক্ত প্রাচীন বাদ্যযন্ত্র। রাবণহাতা ছাড়াও অঞ্চলভেদে এটি রাবণহত্ত, রাবণহস্ত, রাবণহত্থ, রাবণস্ত্রোণ এবং রাবণ হস্তবীণা ইত্যাদি নামে পরিচিত। কেউ কেউ এটিকে বেহালার পূর্বপুরুষ বলেও মনে করে থাকেন।

গঠনশৈলী
-------

রাবণহাতার মূল শব্দোৎপাদক অংশ বা সাউন্ড বক্সের কাঠামোটি লাউ, অর্ধেক নারিকেলের খোল বা কাঠের ফাঁপা স্তম্ভ দিয়ে তৈরি করা হয় এবং সবশেষে ছাগল বা অন্য কোন প্রাণীর চামড়া দিয়ে মূলকাঠামো ঢেকে দেওয়া হয়। এতে কাঠ বা বাঁশের একটি ঘাড় সংযুক্ত থাকে।

আধুনিক ব্যবহার
--------------

দীনেশ[*স্থায়ীভাবে অকার্যকর সংযোগ*] সুবসিংহে রাবণহাতার নতুন সংস্করণটি দেখাচ্ছেন শ্রীলঙ্কার প্রধানমন্ত্রী মহিন্দা রাজাপাকসাকে 
আধুনিক কালে ই বাদ্যযন্ত্রটি শ্রীলঙ্কান সুরকার ও বেহালাবাদক দীনেশ সুবসিংহে দ্বারা পুনর্জাগরিত হয়েছে। তিনি *রাবণ নদ* ও করুণা নদী সহ তার বেশ কিছু গানে বাদ্যযন্ত্রটি ব্যবহার করেছেন। 

ইউরোপীয় পরীক্ষামূলক লোকসঙ্গীত দল হেইলুং তাদের ওফনির এবং ফুথা উভয় অ্যালবামেই রাবণহাতার ব্যবহার করেছে।

তথ্যসূত্র
---------

1. 1 2 3  Heron-Allen, Edward, *Violin-making : as it was and is, being a historical, theoretical, and practical treatise on the science and art of violin-making, for the use of violin makers and players, amateur and professional*, Ward, Lock, and Co. 1885, pp. 37-42 Archive.org facsimile of Cornell University Press copy (accessed 29 June 2017)
2. 1 2  Balachandran, PK (7 February 2011). "A musical instrument played by Ravana Himself!". *New Indian Express*. Retrieved 1 May 2013.
3. 1 2  Choudhary, S.Dhar (২০১০)। *The Origin and Evolution of Violin as a Musical Instrument and Its Contribution to the Progressive Flow of Indian Classical Music: In search of the historical roots of violin*। Ramakrisna Vedanta Math। আইএসবিএন 978-9380568065। সংগ্রহের তারিখ ৫ সেপ্টেম্বর ২০১৫।
4. ↑  *The Sunday Times* (Sri Lanka) (8 March 2015). "Dinesh records highest sale for an instrumental". Retrieved 16 July 2015.
তাম্বি এবং আলগোজা
**তাম্বি** বা **তুম্বি** (পাঞ্জাবি: ਤੂੰਬੀ উচ্চারণ: *তাম্বি*, একে **তাম্বা** বা **তুম্বা** বলেও ডাকা হয়), হল উত্তর ভারতীয় উপমহাদেশের অন্তর্গত পাঞ্জাবের একটি ঐতিহ্যবাহী বাদ্যযন্ত্র। উঁচু সুরে বাঁধা, এক তন্তু বাদ্যযন্ত্রটি পাঞ্জাবের লোকসঙ্গীতের সাথে সম্পর্কিত এবং বর্তমানে পশ্চিমী ভাংড়া সংগীতে খুব জনপ্রিয়।

পাঞ্জাবি লোকগায়ক লাল চাঁদ যমলা জাট (১৯১৪-১৯৯১) আধুনিক যুগে তাম্বিকে জনপ্রিয় করেছিলেন। ১৯৬০, ১৯৭০ এবং ১৯৮০ এর দশকে, অনেক পাঞ্জাবি গায়ক তাম্বি বাদ্যটি গ্রহণ করেছিলেন, এঁদের মধ্যে আছেন কুলদীপ মানক, মোহাম্মদ সাদিক, দীদার সান্ধু, অমর সিং চমকিলা, এবং কর্তার রমলা। আরও অন্যান্য ব্যবহার করেন তাদের মধ্যে আছেন কানওয়ার গ্রেওয়াল এবং সাঁই জহুরের মত পাঞ্জাবি সুফি গায়কেরা।

বর্ণনা
------

বাদ্যযন্ত্রটি একটি কাঠের লাঠি দিয়ে তৈরি যেটি একটি লাউয়ের খোলক অনুরণকের সাথে বসানো থাকে। একটি একক ধাতব তন্তু একটি সেতুর উপর দিয়ে অনুরণক পেরিয়ে যায় এবং লাঠির শেষে একটি সুর চাবিতে আবদ্ধ হয়। যন্ত্রে ধ্বনি উৎপন্ন করার জন্য, বাদক তর্জনী দিয়ে ক্রমাগত ঝাঁকুনি এবং প্রত্যাহার করে তন্তুটিতে অভিঘাত করে।

পশ্চিমী সংগীতে ব্যবহার
----------------------

* জনপ্রিয় মূলধারার সঙ্গীতে, টিমবাল্যান্ড প্রযোজিত মিসি এলিয়টের ২০০১ সালের জনপ্রিয় একক সঙ্গীত *গেট ইয়োর ফ্রিক অন* এ বৈশিষ্ট্যপূর্ণ তাম্বির শব্দ প্রবর্তিত হয়েছিল।
* *মুন্ডিয়াঁ তো বাচ কে রহিঁ (ছেলেদের থেকে সাবধান)* পাঞ্জাবি এমসি থেকে, ইউকে তালিকায় একটি বিশাল হিট, সম্ভবত জনপ্রিয় পশ্চিমী সংগীতে তাম্বির ব্যবহারের সবচেয়ে বহুল পরিচিত উদাহরণ।
* *২০ ইঞ্চি* মাস্টার পি দ্বারা (জ্যামাইকান রেগে শিল্পী কাট্টি র‍্যাঙ্কস এবং র‍্যাপ শিল্পী কোবরা খান) টরন্টো, অন্টারিও, কানাডার স্থানীয় শিল্পী শান রমতা (বিখ্যাত পাঞ্জাবি লোক সংগীতশিল্পী হাজারা সিংহ রামতার নাতি) তাম্বি বাজিয়েছিলেন।
* *বেবি ডল মে সোনে দি* সমস্ত গান জুড়ে এই বাদ্যযন্ত্রটি বেজেছে।

বাদকগণ
------

* লাল চাঁদ যমলা জাট
* মোহাম্মদ সাদিক
* কুলদীপ মানক
* দীদার সান্ধু
* অমর সিং চমকিলা
* মনমোহন ওয়ারিস
* সরবজিৎ চীমা
* সুক্ষিন্দর শিন্দা
* সুখবিন্দর পনছি
* সাঁই জহুর
* সঙ্গতার

আরও দেখুন
---------

* একতারা ভারত
* একতারা নেপাল
* কেন্দারা
* খমক

তথ্যসূত্র
---------

1. ↑  Anjali Gera Roy (২০১০)। *Bhangra Moves: From Ludhiana to London and Beyond*। Ashgate Publishing, Ltd.। পৃষ্ঠা 58–। আইএসবিএন 978-0-7546-5823-8। সংগ্রহের তারিখ ৯ জুন ২০১৩।

আরো পড়ুন
---------

Thuhi, Hardial. *The Tumba-Algoza Ballad Tradition*  ওয়েব্যাক মেশিনে আর্কাইভকৃত ১২ মার্চ ২০১২ তারিখে. Translated by Gibb Schreffler. *Journal of Punjab Studies* 18(1&2) (Spring-Fall 2011). pp. 169–202.
**প্রভাস ঘোষ** ভারতের সোশ্যালিস্ট ইউনিটি সেন্টার (কমিউনিস্ট) [SUCI(C)]-এর সাধারণ সম্পাদক। নীহার মুখার্জির মৃত্যুর পর ৪ মার্চ ২০১০ সালে দলের কেন্দ্রীয় কমিটির দ্বারা তিনি এই পদে নির্বাচিত হন। তিনি ২০০৯ সালের নভেম্বরে SUCI(C)-এর দ্বিতীয় পার্টি কংগ্রেসে নির্বাচিত হয়েছিলেন। তিনি অল ইণ্ডিয়া ডেমোক্রেটিক স্টুডেন্টস অরগানাইজেশান (এআইডিএসও) প্রতিষ্ঠা করেছিলেন। দলের গঠনতন্ত্র অনুযায়ী, নির্বাচিত সাধারণ সম্পাদক মারা গেলে কেন্দ্রীয় কমিটি কংগ্রেসের মধ্যে আবার সাধারণ সম্পাদক নির্বাচন করতে পারে। প্রভাস ঘোষ দ্বিতীয় পার্টি কংগ্রেসের সময় পার্টি পলিটব্যুরোতে সদস্য নির্বাচিত হন।

বহিঃসযোগ
--------


উইকিমিডিয়া কমন্সে **প্রভাস ঘোষ** সংক্রান্ত মিডিয়া রয়েছে।

উইকিউক্তিতে ***প্রভাস ঘোষ*** সম্পর্কিত উক্তির সংকলন রয়েছে।

তথ্যসূত্র
---------

1. ↑  "About -" (ইংরেজি ভাষায়)। ২০২১-০৪-১৭। সংগ্রহের তারিখ ২০২১-১২-১৭।
2. ↑  "Provash Ghosh, SUCI General Secretary, Mathrubhumi Online, 5 March 2010, Kerala News *(In Malayalam)*"। ৭ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১০।
3. ↑  "SUCI condemns recent spate of killings in Jammu and Kashmir, newKerala.com, 6 July 2010"। ৭ মার্চ ২০১০ তারিখে মূল থেকে আর্কাইভ করা। সংগ্রহের তারিখ ৫ মার্চ ২০১০।
4. ↑  "Sacrifice power for a day, SUCI appeals to city
**ডেইজি সারাহ বেকন** (২৩ মে, ১৮৯৮ - ১ মার্চ, ১৯৮৬) একজন মার্কিন পাল্প ফিকশন ম্যাগাজিন সম্পাদিকা এবং লেখিকা ছিলেন, যিনি ১৯২৮ থেকে ১৯৪৭ সাল পর্যন্ত *লাভ স্টোরি ম্যাগাজিনের* সম্পাদিকা হিসাবে সর্বাধিক পরিচিত। তিনি প্রায় ১৯১৭ সালে নিউইয়র্কে চলে যান এবং ১৯২৬ সালে স্ট্রিট অ্যান্ড স্মিথ, একটি প্রধান পাল্প ম্যাগাজিন প্রকাশক দ্বারা নিয়োগের আগে বেশ কয়েকটি চাকরিতে কাজ করেন, যা "ফ্রেন্ডস ইন নিড" এর সাথে সহায়তা করার জন্য, যা *লাভ স্টোরি ম্যাগাজিনের* একটি পরামর্শ কলাম। দুই বছর পরে তিনি পত্রিকাটির সম্পাদক পদে উন্নীত হন এবং প্রায় বিশ বছর ধরে সেই ভূমিকায় ছিলেন। *লাভ স্টোরি* ছিল সবচেয়ে সফল পাল্প ম্যাগাজিনগুলির মধ্যে একটি, এবং বেকনকে তার ভূমিকা এবং আধুনিক রোম্যান্স সম্পর্কে তার মতামত সম্পর্কে প্রায়শই সাক্ষাৎকার দেওয়া হয়েছিল। কিছু সাক্ষাত্কারে একক মহিলা হিসাবে তার ব্যক্তিগত জীবন এবং তার সম্পাদনা করা গল্পগুলোতে রোমান্সের মধ্যে বৈপরীত্য সম্পর্কে মন্তব্য করা হয়েছিল; তিনি এই সাক্ষাত্কারগুলোতে প্রকাশ করেননি যে হেনরি মিলার নামে একজন বিবাহিত ব্যক্তির সাথে তার দীর্ঘ সম্পর্ক ছিল, যার স্ত্রী ছিলেন লেখিকা অ্যালিস ডুয়ার মিলার।

স্ট্রিট অ্যান্ড স্মিথ বেকনকে সম্পাদনা করার জন্য অন্যান্য ম্যাগাজিন দিয়েছেন: *আইন্সলি'স* ১৯৩০ এর মাঝামাঝি এবং ১৯৩০ এর দশকের শেষের দিকে *পকেট লাভ* ; ১৯৪০ সাল পর্যন্ত স্থায়ী হয়নি। ১৯৪০ সালে তিনি *রোমান্টিক রেঞ্জের* সম্পাদকের দায়িত্ব নেন, যা আমেরিকান পশ্চিমে প্রেমের গল্পগুলোকে বৈশিষ্ট্যযুক্ত করে এবং পরের বছর তাকে *ডিটেকটিভ স্টোরির* সম্পাদনাও দেওয়া হয়। *রোমান্টিক রেঞ্জ* এবং *লাভ স্টোরি* ১৯৪৭ সালে প্রকাশনা বন্ধ করে দেয়, কিন্তু ১৯৪৮ সালে তিনি স্ট্রিট অ্যান্ড স্মিথের দুটি হিরো *পাল্প দ্য শ্যাডো* এবং *ডক সেভেজ* উভয়ের সম্পাদক হন। যাইহোক, স্ট্রিট অ্যান্ড স্মিথ পরের এপ্রিলে তাদের সমস্ত পাল্প বন্ধ করে দেয় এবং তাকে ছেড়ে দেওয়া হয়।

১৯৫৪ সালে তিনি একটি বই প্রকাশ করেন, *লাভ স্টোরি রাইটার*, রোমান্স গল্প লেখার বিষয়ে। তিনি ১৯৩০-এর দশকে নিজের একটি রোম্যান্স উপন্যাস লিখেছিলেন কিন্তু এটি প্রকাশ করতে পারেননি, এবং ১৯৫০-এর দশকে প্রকাশনা শিল্পে একটি উপন্যাস সেটেও কাজ করেছিলেন। তিনি তার জীবনের বেশিরভাগ সময় বিষণ্নতা এবং মদ্যপানের সাথে লড়াই করেছিলেন এবং একবার আত্মহত্যা করারও চেষ্টা করেছিলেন। তিনি মারা যাওয়ার পর তার নামে একটি বৃত্তি তহবিল গঠন করা হয়।

তথ্যসূত্র
---------

1. ↑  Powers (2019), p. 29.
2. ↑  Powers (2019), pp. 177–180.
3. ↑  Salazar, Farrah (ডিসেম্বর ৫, ২০১৯)। "Port Washington's Very Own Queen of the Pulps"। *Port Washington News* (ইংরেজি ভাষায়)। ডিসেম্বর ৬, ২০১৯ তারিখে মূল থেকে আর্কাইভ করা। সংগ্রহের তারিখ জুন ২৪, ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**অজয় কুমার** (জন্ম: ৩১ আগস্ট ১৯৭৬), জনপ্রিয়ভাবে **গিনেস পাকরু** নামে পরিচিত, একজন ভারতীয় অভিনেতা। তিনি একটি পূর্ণ দৈর্ঘ্যের চলচ্চিত্রে একটি চরিত্রে অভিনয় করার জন্য সবচেয়ে খাটো অভিনেতা (২ ফুট ৬ ইঞ্চি (৭৬ সেমি)) হওয়ার জন্য গিনেস বিশ্ব রেকর্ডে এন্ট্রি করেছেন। বিনয়ন পরিচালিত মালয়ালম চলচ্চিত্র *অথভুথা দ্বীপু*তে তিনি প্রধান ভূমিকায় অভিনয় করেছিলেন। মুভিটি পরে তামিল ও তেলুগু সংস্করণে ডাব করা হয়।

প্রারম্ভিক জীবন
---------------

তিনি কুন্দারার মুলাভানাতে ৩১ আগস্ট ১৯৭৬ সালে অজয় কুমার নামে রাধাকৃষ্ণ পিল্লাই এবং অম্বুজাক্ষিয়াম্মার জ্যেষ্ঠ পুত্র হিসেবে জন্মগ্রহণ করেছিলেন। তার বাবা ছিলেন একজন অটো চালক এবং মা ছিলেন একজন এলআইসি এজেন্ট যিনি চুক্তিতে একটি টেলিফোন সার্ভিস এজেন্সিতেও কাজ করতেন। তার জন্মের পরপরই তার পরিবার কোট্টায়ামে চলে আসে। যেহেতু তার মা প্রায়ই স্থানান্তরিত হতেন, তারা এক জায়গা থেকে অন্য জায়গায় চলে যান এবং অবশেষে পান্ডবম, আইমানাম, কেরালায় বসতি স্থাপন করেন। কবিতা ও সঙ্গীতা নামে তার দুই ছোট বোন রয়েছে।

তিনি সিএমএস এলপি স্কুল, চালুকুন্নুতে চতুর্থ শ্রেণি পর্যন্ত এবং সিএমএস হাই স্কুল, ওলাসাতে এসএসএলসি পর্যন্ত পড়াশোনা করেছেন। তারপর তিনি কোট্টায়ামের বেসেলিয়াস কলেজে যোগ দেন এবং সেখান থেকে তার প্রাক ডিগ্রি এবং স্নাতক সম্পন্ন করেন। তিনি অর্থনীতিতে বিএ স্নাতক এবং কম্পিউটার বিজ্ঞানে ডিপ্লোমা করেছেন।

তিনি একজন অনুকরণ শিল্পী হিসেবে তার কর্মজীবন শুরু করেন এবং পরে চলচ্চিত্রে চলে আসেন। তিনি মঙ্গলম মিমিক্স, নাদির্শার কোচিন ইউনিভার্সাল এবং কোট্টায়াম নাজিরের কোচিন ডিসকভারির মতো মিমিক্রি ট্রুপে মিমিক্রি শিল্পী হিসেবে কাজ করেছেন। ১৮ বছর বয়সে তিনি ১০০০টি অনুকরণের পর্যায় সম্পন্ন করেছিলেন।

তিনি ১৯৮৪ সালে শিশুদের চলচ্চিত্র *আম্বিলি আম্মাভান (দ্য মুন)* এর মাধ্যমে আত্মপ্রকাশ করেন। তিনি এখন টিভি ধারাবাহিকেও অভিনয় করেন।

ব্যক্তিগত জীবন
--------------

পাকরু ৯ মার্চ ২০০৬ সালে গায়ত্রী মোহনকে বিয়ে করেন। তাদের দুটি কন্যা সন্তান রয়েছে।

তথ্যসূত্র
---------

1. ↑  "Indian comedy star Ajay Kumar is world's smallest actor"। *The Telegraph* (ইংরেজি ভাষায়)। ২০০৯-০৪-২২। সংগ্রহের তারিখ ২০২৪-০১-০৮।
2. ↑  Native, Digital (২০১৮-০৪-২৩)। "Actor-director Guinness Pakru creates a new record"। *The News Minute* (ইংরেজি ভাষায়)। সংগ্রহের তারিখ ২০২৪-০১-০৮।
3. ↑  Native, Digital (২০১৯-০৮-০৮)। "Guinness Pakru sets new record for being shortest producer"। *The News Minute* (ইংরেজি ভাষায়)। সংগ্রহের তারিখ ২০২৪-০১-০৮।
4. 1 2  "Guinness Pakru : Biography, Age, Movies, Family, Photos, Latest News"। *Filmy Focus* (ইংরেজি ভাষায়)। সংগ্রহের তারিখ ২০২৪-০১-০৮।
5. ↑  Daily, Keralakaumudi। "Can you lift this? Guinness Pakru challenges Abookka; post goes viral"। *Keralakaumudi Daily* (ইংরেজি ভাষায়)। সংগ্রহের তারিখ ২০২৪-০১-০৮।
6. ↑  "Actor Guinness Pakru's car met with a major accident! - Malayalam News"। *IndiaGlitz.com*। ২০২২-০৪-১২। সংগ্রহের তারিখ ২০২৪-০১-০৮।
7. ↑  "Guinness Pakru, wife welcome their second daughter"। *Onmanorama*। সংগ্রহের তারিখ ২০২৪-০১-০৮।

বহিঃসংযোগ
---------

* ইন্টারনেট মুভি ডেটাবেজে গিনেস পাকরু (ইংরেজি)
**ড. শান্তিময় চট্টোপাধ্যায়** (২৬ জানুয়ারি ১৯২৪ ― ১৭ জানুয়ারি ২০০৩) ছিলেন খ্যাতনামা বাঙালি পরমাণু বিজ্ঞানী।

জন্ম ও প্রারম্ভিক জীবন
----------------------

শান্তিময় চট্টোপাধ্যায়ের জন্ম ১৯২৪ খ্রিস্টাব্দের ২৬ জানুয়ারি বৃটিশ ভারতের কলকাতায়। পিতা জ্ঞানচন্দ্র চট্টোপাধ্যায় ছিলেন চিকিৎসক ও ভালো মল্লযোদ্ধা। তিনি কলকাতার ইউনিয়ন স্পোর্টিং ক্লাবে রাগবি খেলতেন। ফিজিয়োলজির উপর বাংলা ভাষায় লেখা তার একটি বই আছে। কলকাতা বিশ্ববিদ্যালয়ে ১৯৩৩ খ্রিস্টাব্দে গঠিত পরিভাষা কমিটির একজন সদস্য ছিলেন তার পিতা। শান্তিময়ের মাতা সরযূবালা ছিলেন হাওড়ার এক খ্যাতনামা কীর্তন গায়ক পরিবারের কন্যা। পিতামহ সারদাপ্রসন্ন কুলীল ব্রাহ্মণ পরিবারের বৃত্তি ছেড়ে করে তাদের আদি নিবাস হুগলি জেলার সরাইগ্রাম ত্যাগ করে কলকাতা আসেন। শান্তিময়ের বিদ্যালয়ের পাঠ মিত্র ইনস্টিটিউশনে। এরপর সেন্ট পলস কলেজ ও স্কটিশ চার্চ কলেজ।  কলকাতা বিশ্ববিদ্যালয়ের সায়েন্স কলেজে তিনি শিশির কুমার মিত্র ও  মেঘনাদ সাহার প্রিয় ছাত্র ছিলেন তিনি। লো এনার্জি নিউক্লিয়ার ফিজিক্স এবং মিডিয়াম এনার্জি অ্যাকসিলেটর গঠনের ক্ষেত্রে তিনি বিশেষ অবদান রাখেন। মেঘনাদ সাহার অধীনে পরমাণু বিজ্ঞানের উপর কাজ করে ডি.ফিল ডিগ্রি লাভ করেন। তিনি১৯৫২-৫৩ খ্রিস্টাব্দে কলকাতা বিশ্ববিদ্যালয়ের প্রেমচাঁদ-রায়চাঁদ বৃত্তি, ১৯৫৪ খ্রিস্টাব্দে মোয়াট পুরস্কার লাভ করেন। ১৯৫৮ খ্রিস্টাব্দে ফুলব্রাইট স্কলারশিপ নিয়ে আমেরিকা যুক্তরাষ্ট্রে যান। সেখানে ইলিনয় বিশ্ববিদ্যালয়ে তিন বৎসর কাজ করেন।

কর্মজীবন
--------

১৯৬১ খ্রিস্টাব্দে দেশে ফিরে তিনি কর্মজীবন শুরু করেন সাহা ইনস্টিটিউটে। ভাভা পরমাণু অনুসন্ধান কেন্দ্র ১৯৬৯ খ্রিস্টাব্দে তাকে কলকাতায় একটি ভেরিয়েবল এনার্জি সাইক্লোট্রন সেন্টার নির্মাণের দায়িত্ব দেয়। এটির কাজ ১৯৭৭ খ্রিস্টাব্দের ১৬ জুন সম্পন্ন হয়। ১৯৮৩ খ্রিস্টাব্দে ড.চট্টোপাধ্যায় কাজ থেকে অবসর নেন। 

১৯৮৫ খ্রিস্টাব্দ থেকে দুবছর তিনি এশিয়াটিক সোসাইটির ভিজিটিং ফেলো ছিলেন। মেঘনাদ সাহা রচিত বিজ্ঞান পত্র, রচনা সংকলন, কিশোর রচনা সংকলন সহ যাবতীয় লেখা তিনি সম্পাদনা করেন। তিনি স্ত্রী এনাক্ষী চট্টোপাধ্যায়ের সঙ্গে যুগ্মভাবে রচনা করেন *পরমাণু জিজ্ঞাসা*। এছাড়াও তাদের যুগ্মভাবে লেখা মেঘনাদ সাহা ও সত্যেন্দ্রনাথ বসুর জীবনী ন্যাশনাল বুক ট্রাস্ট থেকে প্রকাশিত হয়েছে এবং সাতটি ভাষায় অনূদিতও হয়েছে। বিজ্ঞান বিষয়ক বহু গ্রন্থ তিনি রচনা করেছেন। ব্রিটিশ বিজ্ঞান লেখক সুসান বোসাঙ্কো, ডেভিড ল্যামবার্ট, রুথ মিজলির এনসাইক্লোপিডিয়া জাতীয় গ্রন্থ বাংলায় অনুবাদ করেছেন। রচিত কিশোর উপযোগী সম্পাদনা করেছেন দুইখণ্ডের *লাইফ অ্যান্ড ওয়ার্কস অফ এস এন বসু* গ্রন্থটি। তার লেখা *ভারতীয় বিজ্ঞান উত্তরণের কাল* গ্রন্থটি মৃত্যুর পর প্রকাশিত হয়।

পুরস্কার ও সম্মাননা
-------------------

১৯৭৪ খ্রিস্টাব্দে *পরমাণু জিজ্ঞাসা*  গ্রন্থটির জন্য তিনি তার স্ত্রী এনাক্ষী চট্টোপাধ্যায়ের সঙ্গে যুগ্মভাবে পশ্চিমবঙ্গ সরকারের রবীন্দ্র পুরস্কার লাভ করেন। এছাড়া বিজ্ঞান প্রচারের জন্য তিনি ১৯৯৮ খ্রিস্টাব্দে ইন্দিরা গান্ধী পদক ও কালিদাস নাগ পদক লাভ করেন।

জীবনাবসান
---------

ড. শান্তিময় চট্টোপাধ্যায় ২০০৩ খ্রিস্টাব্দের ১৭ জানুয়ারি কলকাতায় প্রয়াত হন।

তথ্যসূত্র
---------

1. ↑   অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৮০,৩৮১ আইএসবিএন ৯৭৮-৮১-৭৯৫৫-২৯২-৬
**নাদিয়া টোনচেভা** (বুলগেরীয়: Надя Тончева ; জন্ম ৫ ডিসেম্বর ২০০৫) একজন বুলগেরীয় দাবা নারী আন্তর্জাতিক মাস্টার (ডব্লিউআইএম) (২০২০)।

দাবা ক্যারিয়ার
---------------

নাদিয়া টোনচেভা সাত বছর বয়সে দাবা খেলা শুরু করেছিলেন। ২০১৬ সাল থেকে তিনি বুলগেরীয় গ্র্যান্ডমাস্টার ভ্লাদিমির দিমিত্রভ দ্বারা প্রশিক্ষিত হন।

২০২২ সালে নাদিয়া টনচেভা বুলগেরীয় নারী স্বতন্ত্র দাবা চ্যাম্পিয়নশিপে রৌপ্য পদক জিতেছে।  ২০২৩ সালে তিনি বুলগেরীয় নারী দাবা চ্যাম্পিয়নশিপে ব্রোঞ্জ পদক জিতেছিলেন।  মার্চ ২০২৩ পেট্রোভাক, বুডভাতে তিনি ইউরোপীয় ব্যক্তিগত দাবা চ্যাম্পিয়নশিপে ৯ম স্থান অধিকার করেন। 

২০২৩ সালের আগস্টে, বাকুতে নাদিয়া টোনচেভা একক-নির্মূল নারী দাবা বিশ্বকাপে অংশগ্রহণ করে এবং প্রথম রাউন্ডে মহিলা গ্র্যান্ডমাস্টার ডেইমান্তে কর্নেটের কাছে হেরে যায়। 

২০২১ সালে, তিনি ফিদে মাস্টার (এফএম) উপাধিতে ভূষিত হন এবং এক বছর পরে ফিদে নারী ইন্টারন্যাশনাল মাস্টার এর খেতাব পান।

তথ্যসূত্র
---------

1. ↑  Bulgarian Women Individual Rapid Chess Championship 2022
2. ↑  ДЪРЖАВНО ИНДИВИДУАЛНО ПЪРВЕНСТВО ЗА ЖЕНИ - 21-28 януари 2023
3. ↑  23rd European Women Chess Championship
4. ↑  FIDE World Cup - Pairings Tree
5. ↑  "Toncheva, Nadya. Ratings"। *FIDE*। সংগ্রহের তারিখ ২০২৩-০৮-১৭।

বাহ্যিক লিঙ্ক
-------------

* Nadya Toncheva rating card at FIDE
* Nadya Toncheva player profile and games at Chessgames.com
* দাবা খেলার ওয়েবসাইট ৩৬৫চেস.কমে নাদিয়া টোনচেভা (ইংরেজি)
এই নিবন্ধটি ভিডিও গেম সম্পর্কে। অন্য ব্যবহারের জন্য দ্য ফাইনালস (দ্ব্যর্থতা নিরসন) দেখুন।

***দ্য ফাইনালস*** হলো একটি ভিডিও গেম, ***দ্য ফাইনালস*** গেমটি খেলতে কোনো মূল্য দিতে হয় না । এটি একটি ফ্রি-টু-প্লে ফার্স্ট-পারসন শ্যুটার গেম , যা নেক্সনের সহযোগী প্রতিষ্ঠান এমবার্ক স্টুডিওস দ্বারা বিকশিত এবং প্রকাশিত হয়েছে । গেমটি একটি ধ্বংসাত্মক পরিবেশ সহ মানচিত্রে দল-ভিত্তিক ম্যাচগুলিতে ফোকাস করে, যেখানে খেলোয়াড়দের তাদের সুবিধার জন্য গতিশীল পরিবেশ ব্যবহার করতে উৎসাহিত করা হয় । এখানে প্রত্যেক দলে ৩ জন অংশগ্রহনকারী থাকে ।

গেমপ্লে
-------

ফাইনালস হলো একটি ভারচুয়াল যুদ্ধ গেম । এই গেমটি খেলার সময় দেখা যায় এটির সুন্দর গ্রাফিক্স , সেইসাথে একটি প্রদত্ত দল শেষে এই খেলাটির বিজয়ী হয়। প্রকাশকারী ও বিকাশকারী এমবার্ক স্টুডিওস বলেছে যে গেমটি আংশিকভাবে দ্য হাঙ্গার গেমস এবং গ্ল্যাডিয়েটর (2000) দ্বারা অনুপ্রাণিত।

সমস্ত গেম মোডে 3 বা 4 টি দল রয়েছে, প্রতিটি "সকলের জন্য বিনামূল্যে" প্রতিযোগিতায় একে অপরের বিরুদ্ধে প্রতিদ্বন্দ্বিতা করে। খেলোয়াড়রা "হালকা", "মাঝারি", "ভারী" স্কেলের উপর ভিত্তি করে তাদের চরিত্রগুলি বেছে নেয়, চরিত্রের মডেলটি প্রতিফলিত করার জন্য পরিবর্তিত হয়৷ কিছু অস্ত্র, চাল, এবং বৈশিষ্ট্যগুলি শ্রেণী নির্দিষ্ট করে এবং প্রতিটি শ্রেণীর গতি আলাদা। হালকা বিল্ড দ্রুত এবং ছোট কিন্তু অনেক কম স্বাস্থ্য পরিমাণ দ্বারা দুর্বল হয়. মাঝারি বিল্ডগুলি হল একটি প্রথাগত সৈনিক শ্রেণী, যার মধ্যম গতি, আকার এবং স্থায়িত্ব রয়েছে, যখন ভারী বিল্ডগুলি সবচেয়ে টেকসই শ্রেণী, তবে সীমিত চালচলন রয়েছে।

1. ↑
**শামীমা আক্তার লিজা** (জন্মঃ ১৯৮৯) হলেন একজন বাংলাদেশী দাবাড়ু ও মহিলা আন্তর্জাতিক মাস্টার। তিনি বাংলাদেশ মহিলা দাবা চ্যাম্পিয়নশিপে ২০০৫, ২০১০, ও ২০১৪ সালে চ্যাম্পিয়ন হন। এছাড়া তিনি প্রথম বাংলাদেশী মহিলা দাবাড়ু হিসেবে বিশ্ব মহিলা দাবা চ্যাম্পিয়নশিপে অংশগ্রহণ করেন।

কর্মজীবন
--------

লিজা ২০০৫ ও ২০১০ সালে বাংলাদেশ মহিলা দাবা চ্যাম্পিয়নশিপে বিজয়ী হন। ২০১২ সালে তিনি বেগম লায়লা আলম ষষ্ঠ আন্তর্জাতিক রেটিং মহিলা দাবা প্রতিযোগিতায় চ্যাম্পিয়ন হন। শেষ রাউন্ডের খেলায় লিজা, ফিদে মাস্টার জাকিয়া সুলতানা এবং আন্তর্জাতিক মহিলা মাস্টার রানী হামিদ তিন জনেই ছয় পয়েন্ট পাওয়ার পর টাইব্রেকিং পদ্ধতির বুশলজ স্কোরে লিজা চ্যাম্পিয়ন ঘোষিত হন। তিনি ২০১৪ সালে বাংলাদেশ মহিলা দাবা চ্যাম্পিয়নশিপে বিজয়ী হন এবং বিশ্ব মহিলা দাবা চ্যাম্পিয়নশিপে কোয়ালিফাই করেন। একই বছর তিনি ফ্রান্সের কানে অনুষ্ঠিত ২৮তম কান শীতকালীন দাবা উৎসবে ৬৬তম হন।

২০১৫ সালে লিজা বিশ্ব মহিলা দাবা চ্যাম্পিয়নশিপে প্রথম বাংলাদেশী মহিলা দাবাড়ু হিসেবে অংশগ্রহণ করেন। কিন্তু প্রথম রাউন্ডেই লিথুয়ানিয়ার গ্র্যান্ড মাস্টার ভিক্তোরিয়া মিলিয়েতের কাছে হেরে প্রতিযোগিতা থেকে বাদ পড়েন। ২০১৭ সালের ফেব্রুয়ারি মাসে লিজা ইরানের তেহরানে অনুষ্ঠিত বিশ্ব মহিলা দাবা চ্যাম্পিয়নশিপে অংশগ্রহণ করেন। সেখানে তিনি ভারতের গ্র্যান্ড মাস্টার হারিকা দ্রোনাভালির বিপক্ষে প্রথম রাউন্ডে দুটি খেলায় ড্র করার পর প্লে-অফ ম্যাচে ০.৫-১.৫ পয়েন্টে হেরে যান। ফলে তিনি দ্বিতীয় রাউন্ডে উত্তীর্ণ হতে পারেন নি। একই বছর মে মাসে চীনের চেংডুতে অনুষ্ঠিত এশিয়ান কন্টিনেন্টাল দাবা চ্যাম্পিয়নশিপে স্বদেশি মহিলা ফিদে মাস্টার নাজরানা খান ইভাকে হারান।

ব্যক্তিগত জীবন
--------------

লিজা খোন্দকার মোহাম্মদ আলীর সাথে বিবাহ বন্ধনে আবদ্ধ হন। মোহাম্মদ আলী লিসবনে থাকেন।

তথ্যসূত্র
---------

1. ↑  "Liza regains chess title"। *দ্য ডেইলি স্টার*। ১৯ ফেব্রুয়ারি ২০১৪। সংগ্রহের তারিখ ২২ মে ২০১৭।
2. 1 2  "বিশ্ব মহিলা দাবায় লিজা ব্যর্থ"। *এনটিভি অনলাইন*। ১৯ মার্চ ২০১৫। সংগ্রহের তারিখ ২২ মে ২০১৭। [*স্থায়ীভাবে অকার্যকর সংযোগ*]
3. 1 2  "'এটা ওর জন্মদিনের উপহার'"। *দৈনিক প্রথম আলো*। ১৯ ফেব্রুয়ারি ২০১৪। সংগ্রহের তারিখ ২২ মে ২০১৭। [*স্থায়ীভাবে অকার্যকর সংযোগ*]
4. ↑  "বেগম লায়লা আলম আন্তর্জাতিক রেটিং মহিলা দাবা শামীমা আক্তার লিজা চ্যাম্পিয়ন"। *দৈনিক সংগ্রাম*। ১৫ ডিসেম্বর ২০১২। সংগ্রহের তারিখ ২২ মে ২০১৭। [*স্থায়ীভাবে অকার্যকর সংযোগ*]
5. ↑  "Liza 66th in Cannes"। *দ্য ডেইলি স্টার*। ৪ মার্চ ২০১৪। সংগ্রহের তারিখ ২২ মে ২০১৭।
6. ↑  "ইরানে লিজার ভালো শুরু"। *বাংলানিউজটোয়েন্টিফোর.কম*। ১২ ফেব্রুয়ারি ২০১৭। সংগ্রহের তারিখ ২২ মে ২০১৭।
7. ↑  "লিজা শেষ পর্যন্ত পারলেন না হারিকার সঙ্গে"। *বাংলা ট্রিবিউন*। ১৪ ফেব্রুয়ারি ২০১৭। সংগ্রহের তারিখ ২২ মে ২০১৭। [*স্থায়ীভাবে অকার্যকর সংযোগ*]
8. ↑  "চীনে লিজার জয়, রাকিবের ড্র"। *বিডিনিউজ টোয়েন্টিফোর ডটকম*। ১৯ মে ২০১৭। ২২ মে ২০১৭ তারিখে মূল থেকে আর্কাইভ করা। সংগ্রহের তারিখ ২২ মে ২০১৭।

বহিঃসংযোগ
---------

* ফিদে সাইটে শামীমা আক্তার লিজার রেটিং কার্ড উইকিউপাত্তে এটি সম্পাদনা করুন (ইংরেজি)
* চেজগেমস.কম-এ শামীমা আক্তার লিজার খেলোয়াড় প্রোফাইল এবং গেমস (ইংরেজি)
বিকুর হা-তিজমোরেত চলচ্চিত্রের পোস্টার
**বিকুর হা-তিজমোরেত** (হিব্রু ভাষায়: Bikur Ha-Tizmoret, ביקור התזמורת, ইংরেজি নাম: The Band's Visit) ২০০৭ সালে মুক্তিপ্রাপ্ত একটি ইসরায়েলী চলচ্চিত্র। *এরান কোলিরিন* পরিচালিত এই ছবিটি আরব সাংস্কৃতিক কেন্দ্রের উদ্বোধনী অনুষ্ঠানে সঙ্গীত পরিবেশনের জন্য মিশর থেকে ইসরায়েলে আসা একটি ধ্রুপদী আরব পুলিশী ব্যান্ড দলের গল্প বলে যায়। তারা অনুষ্ঠান উপলক্ষে ইসরায়েলে এসে বিমান বন্দরে কোন সাহায্যকারী পায়নি। ভুল শহরের বাস ধরে ভুল শহরে চলে যায়। তারা। সেই শহরে একটি রাত কাটাতে হয় তাদের। এই রাতের কাহিনীর মাধ্যমেই তাদের সবার চরিত্র উন্মোচিত হয়।

ইসরায়েল সেরা বিদেশী ভাষার চলচ্চিত্র হিসেবে একাডেমি পুরস্কারের জন্য প্রথমে এই ছবিটিই পাঠিয়েছিল। কিন্তু, অর্ধেকের বেশি ইংরেজি সংলাপ থাকায় একাডমেই তা গ্রহণ করেনি। পরবর্তীকালে তারা বিউফোর্ট পাঠায় যা অস্কারের জন্য মনোনীত হয়েছিল।

সমালোচকরা এই সিনেমাটির অত্যন্ত ইতিবাচক সমালোচনা করেছেন। রটেন টম্যাটোসে এর রেটিং ৯৮%, অর্থাৎ শতকরা ৯৮ ভাগ সমালোচক এর প্রশংসা করেছেন। অনেক পত্রিকা এবং সাংবাদিকের গণনা অনুসারে এই ছবিটি ২০০৭ সালে মুক্তিপ্রাপ্ত সেরা ১০ চলচ্চিত্রের মধ্যে উঠে এসেছে।

তথ্যসূত্র
---------

1. ↑  David Germain (2007-12-27)। "'No Country for Old Men' earns nod from AP critics"। Associated Press, via Columbia Daily Tribune। ২০০৮-০১-০৩ তারিখে মূল থেকে আর্কাইভ করা। সংগ্রহের তারিখ 2007-12-31।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য); এখানে তারিখের মান পরীক্ষা করুন: `|তারিখ=` (সাহায্য)

বহিঃসংযোগ
---------

* ইন্টারনেট মুভি ডেটাবেজে *বিকুর হা-তিজমোরেত*  উইকিউপাত্তে এটি সম্পাদনা করুন (ইংরেজি)
* মেটাক্রিটিকে *The Band's Visit* (ইংরেজি)
* বক্স অফিস মোজোতে *The Band's Visit* (ইংরেজি)
* অলমুভিতে *The Band's Visit* (ইংরেজি)
* Trailer  ওয়েব্যাক মেশিনে আর্কাইভকৃত ১০ মার্চ ২০১৬ তারিখে at the Internet Movie Database
**আদা** একটি উদ্ভিদ মূল যা মানুষের মসলা এবং ভেষজ ওষুধ হিসাবে ব্যবহৃত হয়। মশলা জাতীয় ফসলের মধ্যে আদা অন্যতম। আদা খাদ্যশিল্পে, পানীয় তৈরীতে, আচার, ঔষধ ও সুগন্ধি তৈরীতে ব্যবহার করা হয়। আদা সেই প্রথম মশালাগুলির মধ্যে একটি যা এশিয়া থেকে ইউরোপে রপ্তানি করা হয়েছিল। যা মূলত মশলার বাণিজ্যের মাধ্যমে পৌঁছেছিল। প্রাচীন গ্রীস এবং রোমানরা এটি ব্যবহার করত।আদা খেলে ঠান্ডা সেরে যায়।

বিবরণ
-----

আদা ছোট রাইজোম জাতীয় বীরুৎ। এদের রাইজোম সুগন্ধী ও ঝাঁঝালো স্বাদযুক্ত। এর ভিতরের রং ফিকে হলুদ। গাছটি ২ থেকে ৩ ফুট উচু হতে দেখা যায়। এর পাতাগুলি সুন্দর ভাবে সাজানো থাকে।

ঔষধি ব্যবহার
------------

এটি ভেষজ ঔষধ। মুখের রুচি বাড়াতে ও বদহজম রোধে আদা শুকিয়ে চিবিয়ে খাওয়া হয়। অধিকন্ত সর্দি, কাশি, আমাশয়, জন্ডিস, পেট ফাঁপায় আদা চিবিয়ে বা রস করে খাওয়া হয়।  আদা আপনার গোপন সমস্যা দূর করবে আবার আদা একটি মহা ঔষধি।বাড়াবে[*স্থায়ীভাবে অকার্যকর সংযোগ*]

বিস্তৃতি
--------

অর্থকরী ফসলের চেয়ে আদা চাষ করা লাভজনক। বাংলাদেশের টাঙ্গাইল, ময়মনসিংহ, রংপুর, গাইবান্ধা, লালমনিরহাট, নীলফামারী, পঞ্চগড় ও পার্বত্য জেলাগুলোতে ব্যাপকভাবে আদা চাষ হয়ে থাকে।

চাষাবাদ
-------

**উপযুক্ত জমি ও মাটি -** জল নিকাশের সুব্যবস্থা আছে এমন উঁচু বেলে-দো-আঁশ আদা চাষের জন্য উপযোগী।

**বীজ রোপণ-**ফাল্গুন থেকে বৈশাখ মাস(এপ্রিলের দ্বিতীয় সপ্তাহ থেকে মে মাস ) পর্যন্ত লাগানো যায়। সাধারণত ১২-১৫ গ্রাম ওজনের ১-২ টা অংকুর বিশিষ্ট কন্দ লাগানো হয়। ৪০-৪৫ সে.মি. দূরে দূরে সারি করে ২০ সে.মি. দূরে ৫ সে.মি. গভীরে আদা লাগানো হয়। কন্দ লাগানো পর ভেলী করে দিতে হয়। প্রতি হেক্টরে ১০০০ কেজি বীজের প্রয়োজন হয়।

**ফসল সংগ্রহ** -আদা লাগানোর ৯-১০ মাস পর উঠানোর উপযোগী হয়। গাছের প্রায় সব পাতা শুকিয়ে গেলে আদা তোলা হয়। ফলন প্রতি হেক্টরে ১২-১৩ টন। সাধারণত ডিসেম্বর-জানুয়ারি মাসে আদা উত্তোলন করা হয়।

পুষ্টি গুণ
----------

আদায় প্রোটিন ২·৩%, শ্বেতসার ১২·৩% , আঁশ ২·৪% , খনিজ পদার্থ, ১·২% জল ৮০·৮% ইত্যাদি উপাদান বিদ্যমান।

গুনাগুণ
-------

* জ্বর, ঠাণ্ডা লাগা, ব্যথায় আদা উপকারী।
* অতিরিক্ত ওজন ঝরাতেও আদা সাহায্য করে।
* বসন্ত রোগে এর রস উপকারী।
* আদার রস শরীর শীতল করে।
* হৃৎপিণ্ডের জন্য উপকারী।
* কাশি এবং হাঁপানির জন্য আদার রসের সাথে মধু মিশিয়ে সেবন করলে বেশ উপশম হয়।

চিত্রশালা
---------

* ঢাকার বাজারে আদাঢাকার বাজারে আদা
* আদা ফুল ফুটতে চলছেআদা ফুল ফুটতে চলছে
* মোটামুটিভাবে আদা ফুলমোটামুটিভাবে আদা ফুল
* আদা ফুলের পুংকেশরআদা ফুলের পুংকেশর
* আদা ক্ষেতআদা ক্ষেত
* আদা ফসল, মায়ানমারআদা ফসল, মায়ানমার
* আদার দুই বৈচিত্র্যআদার দুই বৈচিত্র্য
* কাটা আদাকাটা আদা
* গারি, আচারযুক্ত একটি আদাগারি, আচারযুক্ত একটি আদা
* German ginger flavored wine (grape based) with stem ginger decorationGerman ginger flavored wine (grape based) with stem ginger decoration

তথ্যসূত্র
---------

1. ↑  "Ginger"। *NCCIH* (ইংরেজি ভাষায়)। ২০০৬-০৫-০১। সংগ্রহের তারিখ ২০২০-০১-৩১।
2. ↑  "Zingiber officinale Roscoe | Plants of the World Online | Kew Science"। *Plants of the World Online*। সংগ্রহের তারিখ ২০২০-০১-৩১।
3. ↑
4. ↑  কৃষি তথ্য সার্ভিস www.ais.gov.bd


উইকিমিডিয়া কমন্সে **আদা** সংক্রান্ত মিডিয়া রয়েছে।
সংবাদ সম্পাদনার কাজে ব্যস্ত সময় পার করছেন মুক্তপেশার সংবাদকর্মীরা
**মুক্তপেশা** কোনো নির্দিষ্ট ব্যক্তি বা প্রতিষ্ঠানের অধীনে না থেকে মু্ক্তভাবে কাজ করাকে বোঝায়। যারা এধরনের কাজ করেন তাদের বলা হয় "মুক্তপেশাজীবী" বা ফ্রিল্যান্সার।

আধুনিক যুগে বেশিরভাগ মুক্তপেশার কাজগুলো ইন্টারনেটের মাধ্যমে সম্পন্ন হয়ে থাকে। ফলে মুক্ত পেশাজীবীরা ঘরে বসেই তাদের কাজ করে উপার্জন করতে পারেন। এ পেশার মাধ্যমে অনেকে প্রচলিত চাকরি থেকে বেশি আয় করে থাকেন, তবে তা আপেক্ষিক। ইন্টারনেটভিত্তিক কাজ হওয়াতে এ পেশার মাধ্যমে দেশি-বিদেশি হাজারো ক্লায়েন্টের সাথে পরিচিত হওয়ার সুযোগ ঘটে।

ইতিহাস
------

মূলত অর্থের বিনিময়ে কাজ করা যোদ্ধাদের থেকে ফ্রিল্যান্সারদের উৎপত্তি। ১৮১৯ সালে প্রথম ফ্রিল্যান্সার শব্দ ছাপা হয় "Walter Scott" নামক এক লেখকের বইতে।

কাজের ধরন
---------

মুক্তপেশার কাজের পরিধি অনেক বেশি। বিশ্বব্যাপী এধরনের কর্মপদ্ধতির চাহিদা ক্রমশ বাড়ছে। জনপ্রিয়তার দিক দিয়ে শীর্ষে থাকা কয়েকটি কাজের মধ্যে উল্লেখযোগ্য হলো:

* লেখালেখি ও অনুবাদ: নিবন্ধ , ওয়েবসাইট কন্টেন্ট, সংবাদ বিজ্ঞপ্তি, ছোট গল্প, প্রাপ্তবয়স্কদের গল্প এবং এক ভাষা থেকে অন্য ভাষায় ভাষান্তরকরণ উল্লেখযোগ্য।
* সাংবাদিকতা: যারা এবিষয়ে দক্ষ তারা বিভিন্ন দেশি-বিদেশি পত্রপত্রিকায় লেখালেখির, চিত্রগ্রহণের পাশাপাশি ইন্টারনেটভিত্তিক জনসংযোগ করে থাকেন।
* গ্রাফিক্স ডিজাইন: লোগো, ওয়েবসাইট ব্যানার, ছবি সম্পাদনা, অ্যানিমেশন ইত্যাদি।
* ওয়েব ডেভলপমেন্ট: ওয়েবসাইট তৈরি, ওয়েবভিত্তিক সফ্‌টওয়্যার তৈরি, হোস্টিং ইত্যাদি।
* কম্পিউটার প্রোগ্রামিং: ডেস্কটপ প্রোগ্রামিং থেকে ওয়েব প্রোগ্রামিং সবই এর আওতায় পড়ে।
* ডিজিটাল বিপণন ঃ ইমেইল বিপণন, সামাজিক যোগাযোগ মাধ্যম, সার্চ ইঞ্জিন অপটিমাইজেশন ইত্যাদি ।
* ইন্টারনেট বিপণন: ইন্টারনেটভিত্তিক বাজারজাতকরণ কার্যক্রম, যেমন ব্লগ, সামাজিক যোগাযোগের ওয়েবসাইটে বিপণন।
* গ্রাহক সেবা: দেশি-বিদেশি বিভিন্ন কোম্পানির গ্রাহককে টেলিফোন, ইমেইল ও সামাজিক যোগাযোগ মাধ্যমের সাহাজ্যে তথ্য প্রদানের মাধ্যমে প্রয়োজনীয় সহায়তা করা।
* প্রশাসনিক সহায়তা: দেশি-বিদেশি বিভিন্ন কোম্পানির বিভিন্ন কাজের ডাটা এন্ট্রি করণ, ব্যক্তিগত সহকারী হিসেবে কাজ করা ইত্যাদি\* প্রশাসনিক সহায়তা: দেশি-বিদেশি বিভিন্ন কোম্পানির বিভিন্ন কাজের ডাটা এন্ট্রি করণ, ব্যক্তিগত সহকারী হিসেবে কাজ করা ইত্যাদি।

ইন্টারনেটভিত্তিক মুক্তপেশার চর্চায় বিশ্বব্যপী বিভিন্ন ওয়েবসাইট তাদের সেবা বিস্তৃত করেছে, এবং এসব মধ্যস্থ ব্যবসায়ীদের (মিডিয়া) মাধ্যমে উপকৃত হচ্ছে বিশ্বব্যাপী ক্রেতা এবং ভোক্তা উভয়েই। এসব ওয়েবসাইটে যে-কেউ অ্যাকাউন্ট খুলে নিজেদের কাজের বিবরণ জানিয়ে বিজ্ঞাপন দিতে পারেন, এবং অপরপক্ষে যে-কেউ অ্যাকাউন্ট খুলে বিজ্ঞাপিত কাজের জন্য উপযুক্ত মনে করলে আবেদন করেন। এদের উভয়ের মধ্যে লেনদেনকৃত পরিমাণ অর্থের একটা অনুপাত এসকল মধ্যস্থ ব্যবসায়ী ওয়েবসাইটগুলো গ্রহণ করে, এবং এটাই তাদের মুনাফা। অনলাইনভিত্তিক এরকম কয়েকটি জনপ্রিয় ওয়েবসাইটের মধ্যে উল্লেখযোগ্য আপওয়ার্ক, ফ্রিল্যান্সার ডট কম, ফাইভার, গুরু ইত্যাদি।

তথ্যসূত্র
---------

1. ↑  "কী করবেন, কী করবেন না"। *প্রথম আলো*। ২০১৭-১০-২৫ তারিখে মূল থেকে আর্কাইভ করা। সংগ্রহের তারিখ ২০১৭-১০-০৪।
**শার্লট মারফি** (ইংরেজি: Charlie Murphy; জন্ম: ৩০ নভেম্বর ১৯৮৪; **চার্লি মারফি** নামে সুপরিচিত) হলেন একজন আয়ারল্যান্ডীয় অভিনেত্রী। তিনি আরটিইতে সম্প্রচারিত নাট্য ধারাবাহিক *লাভ/হেটে* সিওভান ডেলেনি চরিত্রে অভিনয়ের জন্য সুপরিচিত, উক্ত চরিত্রের জন্য তিনি ২০১৩ সালে আয়ারল্যান্ডীয় চলচ্চিত্র ও টেলিভিশন পুরস্কারে সেরা টেলিভিশন অভিনেত্রী বিভাগে পুরস্কার জয়লাভ করেছিলেন এবং ২০১৫ সালে তিনি আয়ারল্যান্ডীয় চলচ্চিত্র ও টেলিভিশন পুরস্কারে কেন্দ্রীয় চরিত্রে সেরা অভিনেত্রী বিভাগে পুরস্কার জয়লাভ করেছিলেন। তিনি ২০১৭ সালে আরো দুটি আয়ারল্যান্ডীয় চলচ্চিত্র ও টেলিভিশন পুরস্কার জয়লাভ করেছিলেন, যার মধ্যে একটি হচ্ছে বিবিসি ওয়ানের নাট্য ধারাবাহিক *হ্যাপি ভ্যালিতে* অ্যান গ্যালাহার নামক পার্শ্ব চরিত্রে সেরা অভিনেত্রী বিভাগে। ২০১৮ সালে বিবিসি ওয়ানে সম্প্রচারিত ঐতিহাসিক অপরাধ নাট্য ধারাবাহিক *পিকি ব্লাইন্ডার্সে* জেসি ইডেনের চরিত্রে অভিনয় করেছেন, যার জন্য তিনি পার্শ্ব চরিত্রে সেরা অভিনেত্রীর পুরস্কার জয়লাভ করেছেন।

প্রারম্ভিক জীবন
---------------

শার্লট মারফি প্রজাতন্ত্রী আয়ারল্যান্ডের এনিস্কোর্দিতে হেয়ার সেলুনের মালিক ব্রেন্ডা এবং প্যাট মারফির ঘরে জন্মগ্রহণ করেছেন। তার পাঁচ ভাই-বোন রয়েছে। মাত্র ১২ বছর বয়সে তিনি তার পরিবারের সাথে ওয়েক্সফোর্ডে স্থানান্তরিত হয়েছেন। তিনি ২০০৬ থেকে ২০০৮ সাল পর্যন্ত গ্যাটি স্কুল অফ অ্যাক্টিংয়ে প্রশিক্ষণ গ্রহণ করেছেন।

তথ্যসূত্র
---------

1. ↑  Sweeney, Ken (৮ অক্টোবর ২০১৩)। "Charlie Murphy: I could have failed my audition for Love/Hate"। *independent*। সংগ্রহের তারিখ ২১ মার্চ ২০২২।
2. 1 2  Looby, David (১২ ফেব্রুয়ারি ২০১৩)। "Big time charlie wins best actress award"। *Wexford Echo*। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৩।
3. ↑  "Charlie Murphy awards"। IMDb। ২২ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ২০ ফেব্রুয়ারি ২০২১।
4. ↑  "Alumnus of the month, Charlie Murphy"। The Gaiety School of Acting। সংগ্রহের তারিখ ১৯ নভেম্বর ২০১৩।

বহিঃসংযোগ
---------

* দাপ্তরিক ওয়েবসাইট (ইংরেজি)
* ইন্টারনেট মুভি ডেটাবেজে শার্লট মারফি (ইংরেজি)
* টুইটারে শার্লট মারফি
* ইন্সটাগ্রামে শার্লট মারফি

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| জীবনীমূলক অভিধান | 
* জার্মানি

 |
| অন্যান্য | 
* সুডক (ফ্রান্স)
	+ ১

 |
**বাংলাদেশ নৌবাহিনী জাহাজ** (সংক্ষেপেঃ বানৌজা) **শাপলা** বাংলাদেশ নৌবাহিনীর রিভার-শ্রেণীর একটি মাইন বিধ্বংসী জাহাজ। জাহাজটি গভীর সমুদ্র এবং উপকূলীয় অঞ্চলে টহল প্রদান, উদ্ধার ও অনুসন্ধান কার্যক্রম, অবৈধ অনুপ্রবেশ ও চোরাচালান রোধ, জলদস্যূতা দমন, মৎস্য ও প্রাকৃতিক সম্পদ রক্ষায় কার্যকরী ভূমিকা রাখতে সক্ষম।

ইতিহাস
------

**বানৌজা শাপলা** জাহাজটি ব্রিটিশ রাজকীয় নৌবাহিনীতে **এইচএমএস ওয়াভেনেয়** (এম২০০৩) হিসেবে যুক্ত ছিল। ১২ জুলাই, ১৯৮৪ সালে জাহাজটি অবমুক্ত করা হয় এবং রাজকীয় নৌবাহিনীর **সাউথ ওয়েলস ডিভিশনে** নিয়োগ দেওয়া হয়। ১৯৯৩ সালে রাজকীয় নৌবাহিনীর বাজেট কমানোর জন্য জাহাজটির সার্বিক পরিচালনা স্থগিত রাখা হয়। অবশেষে ১৯৯৫ সালে জাহাজটিকে বাংলাদেশ নৌবাহিনীর নিকট বিক্রয় করা হয়। এরই ধারাবাহিকতায় ২৭ এপ্রিল, ১৯৯৫ সালে জাহাজটি বাংলাদেশ নৌবাহিনীতে কমিশন লাভ করে। বর্তমানে এটি মাইন বিধ্বংসী জাহাজ হিসেবে ব্যবহৃত হয়।

বৈশিষ্ট্য ও যান্ত্রিক কাঠামো
----------------------------

**বানৌজা শাপলা** জাহাজটির দৈর্ঘ্য ৪৭ মিটার (১৫৪ ফু), প্রস্থ ১০.৫ মিটার (৩৪ ফু) এবং গভীরতা ৩.১ মিটার (১০ ফু)। এটি স্বাভাবিক অবস্থায় ওজন ৮৫০ টন (৮৪০ লং টন) এবং পূর্ণ অবস্থায় ৮৯০ টন (৮৮০ লং টন)। জাহাজটিতে রয়েছে ২টি ৩,০৪০ অশ্বশক্তি (২,২৭০ কিওয়াট) ক্ষমতা সম্পন্ন রাস্টন ৬আরকেসি ডিজেল ইঞ্জিন। যার ফলে জাহাজটি সর্বোচ্চ ১৪ নট (২৬ কিমি/ঘ; ১৬ মা/ঘ) গতিতে চলতে সক্ষম।

রণসজ্জা
-------

**বানৌজা শাপলা** জাহাজটির উপকূলবর্তী অঞ্চল এবং গভীর সমুদ্রে অভিযান পরিচালনায় এর সক্ষমতা বিশেষভাবে প্রশংসনীয়। অবৈধ অনুপ্রবেশ বন্ধ, চোরাচালান রোধ এবং জলদস্যূতা দমনে জাহাজটিতে রয়েছে:

* ১টি বোফোর্স ৪০ মিমি কামান;
* ২টি এল৪৪এ১ ৭.৬ মিমি স্বয়ংক্রিয় মেশিনগান।

তথ্যসূত্র
---------

1. ↑  *Story of PRISM and Others*। পৃষ্ঠা ৩৮। সংগ্রহের তারিখ ১২ আগস্ট ২০২০।
2. ↑  "Sailing under a different flag – former Royal Navy vessels serving with other navies | Navy Lookout"। *www.navylookout.com*। সংগ্রহের তারিখ ২০২১-১১-২৭।
***মস্তান*** হল ২০০৪ এর একটি প্রকাশিতব্য বাংলা রোমাঞ্চকর চলচ্চিত্র যার পরিচালক এবং লেখক রবি কিনাগী ছিলেন। মুখ্য ভূমিকায় অভিনয় করেছেন জিৎ ও স্বস্তিকা মুখোপাধ্যায় আর গুরুত্বপূর্ণ চরিত্রে অভিনয় করেছেন পটনায়েক এবং মিহির দাস। ছবিটি ১৯৯৯ সালের বলিউডের সমালোচক এবং বাণিজ্যিকভাবে সফল সিনেমা 'জানওয়ার' এর অনুমোদনহীন পুনঃনির্মাণ ছিল যাতে মুখ্য ভুমিকায় অভিনয় করেছিলেন অক্ষয় কুমার, কারিশমা কাপুর এবং শিল্পা শেঠী।

পটভূমি
------

ছবিটি রাজুর (জিৎ) এর জীবন কেন্দ্রিক, সে এক দরিদ্র ছেলে যার মা অনাহারে মারা গেছে। স্থানীয় পাচারকারী ভানুপ্রতাপ তাকে মানুষ করে। সে বড় হয়ে অসামাজিক এবং চোরাচালানকারী হয়ে ওঠে। যদিও তার সাথে মমতার দেখা হওয়ার পর এবং তার প্রেমে পড়ার পরে আন্ডারওয়ার্ল্ডের সাথে সম্পর্ক ছিন্ন করার সিদ্ধান্ত নেয়। যদিও মমতার বাবা তাদের সম্পর্কের বিষয়টি জানতে পারে এবং তাঁর অতীত তাঁর পথে বাধা হয়ে দাঁড়ায়। হঠাৎ একদিন মমতার বাবার হার্ট অ্যাটাক করে এবং সে শেষ পর্যন্ত এক সিবিআই অফিসার অবিনাশকে বিয়ে করতে বাধ্য হয়। এই ঘটনা রাজুকে একজন নির্মম অপরাধীতে রূপান্তরিত করে। কয়েকদিন পর মমতার স্বামী অবিনাশ একই শহরে ফিরে আসে। সে এসে ভানুপ্রতাপের চোরাচালানের ব্যবসায় সব বন্ধ করে দেয় এর ফল সরূপ রাজু অবিনাশকে খুন করবার সিদ্ধান্ত নেয়। যখন রাজু অবিনাশকে খুন করতে যায় সে মমতার মুখোমুখি হয় এবং মমতা তার কাছে তার স্বামীর প্রাণ ভিক্ষার অনুরোধ করে। রাজু তাদের শহর ছেড়ে চলে যেতে বলে। মমতা যে ট্রেনটিতে ছিল সেটি একটি দুর্ঘটনার কবলে পড়ে। তারা তাদের সন্তানকে হারায়। রাজু আন্ডারওয়ার্ল্ড ছেড়ে দেয় (অবিনাশকে মেরে ফেলতে পারেনি বলে) এবং সে শিশুটিকে খুঁজে পায়।

অভিনয়
------

মুখ্য ভূমিকায় অভিনয় করেছেন জিৎ তার চরিত্রের নাম রাজু, মমতার চরিত্রে অভিনয় করেছেন স্বস্তিকা মুখোপাধ্যায়, ভানু প্রতাপের চরিত্রে অভিনয় করেছেন হর পটনায়েক, অবিনাশ চৌধুরীর চরিত্রে অভিনয় করেছেন মিহির দাস, দেবেন্দ্র (মমতার বাবা) চরিত্রে অভিনয় করেছেন দেবু বোস এবং অন্যান্য শিল্পীবৃন্দ।

সঙ্গীত
------

মনমথো মিশ্রের সুরে গান গেয়েছিলেন বলিউড খ্যাত গায়ক বাবুল সুপ্রিয় এবং স্বনামধন্য গায়িকা শিল্পী শ্রেয়া ঘোষাল।

সবগুলি গানের গীতিকার গৌতম সুস্মিত।

| নং. | শিরোনাম | গীতিকার | সুরকার | দৈর্ঘ্য |
| --- | --- | --- | --- | --- |
| ১. | "তোর হাসিতে আমি হাসি" | গৌতম সুস্মিত | মনমথো মিশ্র | ০৫:৪১ |
| ২. | "তোমাকে না যদি দেখি" | গৌতম সুস্মিত | মনমথো মিশ্র | ০৪:০৭ |
| ৩. | "শোনো সবই" | গৌতম সুস্মিত | মনমথো মিশ্র |   |
| ৪. | "ও দরদী তুই যাস না চলে" | গৌতম সুস্মিত | মনমথো মিশ্র | ০৭:২৫ |
| ৫. | "আমার স্বপ্নের রাজা" | গৌতম সুস্মিত | মনমথো মিশ্র |   |
| ৬. | "মা ও মা কবে আসবে" | গৌতম সুস্মিত | মনমথো মিশ্র |   |

সমালোচকদের চোখে
---------------

ছবিটি বেশিরভাগ নেতিবাচক পর্যালোচনা পেয়েছিল এবং বাণিজ্যিকভাবে ব্যর্থ হয়েছিল।

বহিঃসংযোগ
---------

* Mastan on www.gomolo.in
* www.telegraphindia.com preview

তথ্যসূত্র
---------

1. ↑  "Rabi Kinagi"। www.citwf.com। ১০ মার্চ ২০১২ তারিখে মূল থেকে আর্কাইভ করা। সংগ্রহের তারিখ ১৪ ফেব্রুয়ারি ২০০৯।
2. ↑  "The great role reversal of Tollywood"। *newindianexpress.com*। সংগ্রহের তারিখ ১৯ আগস্ট ২০১৫।
3. ↑  Bhattacharya, Arnab (২৯ অক্টোবর ২০০৪)। "Hand-picked kitsch"। telegraphindia.com। সংগ্রহের তারিখ ১৯ নভেম্বর ২০০৮।
**পাটকাই** (ইংরেজি: Patkai) হচ্ছে উত্তর-পূর্ব ভারত ও মায়ানমারের সীমান্তে অবস্থিত পর্বতমালা। বিভিন্ন জনগোষ্ঠীর লোকেরা এখানে বসবাস করে। পাটকাই পর্বত অসম, অরুণাচল প্রদেশ, নাগাল্যান্ড ছাড়াও মায়ানমার দেশেও বিস্তৃত। পাটকাই পর্বত থেকে অসমের বুঢ়িদিহিং ও নদিহিং নদীর উৎপত্তি হয়েছে।

ইতিহাস ও ভূগোল
--------------

পাটকাই পর্বত বিশ্বের অন্যতম প্রসিদ্ধ স্থান। দ্বিতীয় বিশ্বযুদ্ধের সময় গাড়ি চলাচল করার জন্য ষ্টিলওয়েল পথ নির্মাণ করা হয়েছিল। অসমের রাজনৈতিক ইতিহাসের সহিত পাটকাইয়ের সম্পর্ক সুগভীর।চীনের য়ুনান প্রদেশে অবস্থিত মংমাও রাজ্য থেকে আগত রাজকুমার চুকাফা পাটকাই পর্বত অতিক্রম করে অসমে আহোম সাম্রাজ্য প্রতিষ্ঠা করেছিলেন। আহোম রাজ্য আক্রমণ করার জন্য মানেরা পাটকাইয়ের গিরিপথে অসমে এসেছিলেন। এই গিরিপথেই চিংফৌ, তাংসা, নক্তে ইত্যাদি বিভিন্ন জনগোষ্ঠীরা অসমে প্রবেশ করেন। কয়েকটি ছোট ছোট জনজাতি পাটকাইয়ের পাদদেশে স্থাপিত হয়েছিল।

জৈব বৈচিত্র
-----------

অঞ্চলটি জৈব বৈচিত্র ও প্রাকৃতিক সম্পদের জন্য বিখ্যাত। অরুণাচলের নামদফা রাষ্ট্রীয় উদ্যান বিশ্ববিখ্যাত। এই রাষ্ট্রীয় উদ্যানে বাংলা বাঘ দেখা যায়। বিজ্ঞানীদের প্রকাশ করা এক গবেষণা পত্রের অনুযায়ী নামদফা অঞ্চলে ১৩ প্রকারের কেঁচো, ৫ প্রকারের জোক, ৪৩০ প্রকারের পতঙ্গ, ১৪০ প্রকারের প্রজাপতি, ৭৬ প্রকারের মাছ, ২৫ প্রকারের পাখি রয়েছে।

জনগোষ্ঠী
--------

পাটকাই পর্বতে বিভিন্ন ক্ষুদ্র ক্ষুদ্র জনজাতির মানুষের আবাসস্থল। এই জনগোষ্ঠী সমূহের জীবন, সমাজ ও পরম্পরাগত সংস্কৃতি প্রাকৃতিক অবস্থার জন্য বিপন্ন হয়েছে। ইতিমধ্যে পাটকাই অঞ্চলে বসবাস করা কয়েকটি জনগোষ্ঠীর লোক তাদের মাতৃভাষা হারিয়েছেন। পাটকাইয়ে থাকা নগা জনগোষ্ঠীর কিছু লোক অরুণাচলের বহুসংখ্যক জনগোষ্ঠীর লোক এখানেই বসবাস করেন। এদের মধ্যে খামতি, চিংফৌ, টাংসা, টুটসা, নক্তে, ওয়াংসু ইত্যাদিরা উল্লেখযোগ্য জনজাতি। এই প্রধান জনজাতির মধ্যে উপজাতিও রয়েছে। টাংসা জনগোষ্ঠীর মধ্যে ১৮টি উপজাতি আছে।

পাটকাই পর্বতের দৃশ্য

তথ্যসূত্র
---------

1. ↑  The new encyclopaedia Britannica
2. ↑  indianetzone.com
3. ↑  "http://tinsukia.gov.in"। ৬ মার্চ ২০১০ তারিখে মূল থেকে আর্কাইভ করা। সংগ্রহের তারিখ ২২ জানুয়ারি ২০১৫।  `|title=` এ বহিঃসংযোগ দেয়া (সাহায্য)
4. ↑  flickr.com
**সামিহা আয়ভের্দি** (২৫ নভেম্বর ১৯০৫-২২ মার্চ ১৯৯৩) একজন তুর্কি ঔপন্যাসিক ছিলেন।

জীবনী
-----

সামিহা আয়ভের্দি ১৯০৫ সালের 
নভেম্বর মাসের ২৫ তারিখে ইস্তানবুলে জন্মগ্রহণ করেন। তার মায়ের নাম ফাতমা মেলিহা হালিম ও বাবার নাম ইসমাইল হাক্কি বে। তার বাবা উসমানীয় সাম্রাজ্যের সামরিক কর্মকর্তা ছিলেন। সামিহা আয়ভের্দি স্থপতি ও ইতিহাসবিদ একরেম হাক্কি আয়ভের্দির বোন।

সামিহা আয়ভের্দি সুলেমানিয়ে কিজ নুমুনে মেক্তাবিতে পড়াশোনা করেছিলেন। তিনি ফরাসি ভাষা শিখেছিলেন এবং দর্শন ও ইসলামি অতীন্দ্রিয়বাদ সম্পর্কে জ্ঞান আহরণ করেছিলেন। তিনি একজন সুফি অতীন্দ্রয়বাদী ছিলেন। তিনি সুফি চিন্তাবিদ কেনান রিফাইয়ের শিষ্যত্ব গ্রহণ করেন এবং পরবর্তীতে তার খলিফা (আধ্যাত্মিক প্রতিনিধি) হিসেবে নিযুক্ত হন। সামিয়া আয়ভের্দির কর্মে তার প্রভাব লক্ষ করা যায়।

১৯৩৮ সালে তার লেখা প্রথম উপন্যাস *আস্ক বুদুর* প্রকাশিত হয়।
এরপর তিনি ত্রিশের অধিক উপন্যাস ছাড়াও কিছু ছোটগল্প সংকলন রচনা করেছেন।

উল্লেখযোগ্য গ্রন্থতালিকা
------------------------

তার রচিত উল্লেখযোগ্য গ্রন্থগুলো হল:

* *আস্ক বুদুর*
* *ইয়াসাইয়ান অলু*
* *সোন মেঞ্জিল*
* *ইয়োলচু নেরেয়ে গিদিয়োরসুন*
* *ইব্রাহিম এফেন্দি কোনাগি*
* *মাবেত্তে বির গেসে*
* *ইনসান ভে সেয়তান*
* *বাতমায়ান গুন*

মৃত্যু
------

সামিহা আয়ভের্দি ১৯৯৩ সালের মার্চ মাসের ২২ তারিখে মৃত্যুবরণ করেন। তাকে তুরস্কের ইস্তানবুলের জেয়তিনবুরনুর মেরকেজেফেন্দি গোরস্তানে সমাহিত করা হয়।

তথ্যসূত্র
---------

1. ↑  Hibri, Azizah (১৯৮২)। *Women and Islam*। Pergamon Press। পৃষ্ঠা 145। আইএসবিএন 978-0-08-027928-2।
2. ↑  Mitler, Louis (১৯৮৮)। *Contemporary Turkish writers: a critical bio-bibliography of leading writers in the Turkish Republican Period up to 1980*। Indiana University। পৃষ্ঠা 50। আইএসবিএন 978-0-933070-14-1।

বহিঃসংযোগ
---------

* সামিহা আয়ভের্দির জীবনী
* সামিহা আয়ভের্দিকে উৎসর্গ করে নির্মিত ওয়েবসাইট

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* মার্কিন যুক্তরাষ্ট্র
* নেদারল্যান্ডস

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১
* ইসলাম আনসিক্লোপেডিসি

 |
**প্রফুল্ল কুমার মাইতি** (জন্ম ১ জুলাই ১৯৩২) ছিলেন একজন ভারতীয় রাজনীতিবিদ। মাইতির জন্ম বেলদা ( মেদিনীপুর জেলা ), সম্ভুনাথ মাইতির পুত্র।  তিনি বেলদা গঙ্গাধর একাডেমি, মেদিনীপুর কলেজ, ডেভিড হেয়ার ট্রেনিং কলেজে স্কুলে পড়াশোনা করেন এবং কলকাতা বিশ্ববিদ্যালয় থেকে এমএ এবং বিটি ডিগ্রি অর্জন করেন।  তিনি প্রধান শিক্ষক হিসেবে কাজ করতেন। 

মাইতি ১৯৫০ সালে ভারতীয় জাতীয় কংগ্রেসে যোগদান করেন  তিনি মেদিনীপুর কংগ্রেস জেলা কমিটির সহ-সভাপতি হন।  ১৯৬০ সাল পর্যন্ত তিনি মেদিনীপুর জেলা ক্ষেত মজদুর সমিতির ('মেদিনীপুর জেলা ভূমি শ্রমিক সমিতি') সভাপতি হিসেবে দায়িত্ব পালন করেন।  তিনি ১৯৭১ সালের নির্বাচনে এবং ১৯৭২ সালের নির্বাচনে পটাশপুর কেন্দ্র থেকে পশ্চিমবঙ্গ বিধানসভায় নির্বাচিত হন।  ১৯৭১ সালে তিনি ২২,৯৫৪ ভোট (৪৪.৩৪%) পেয়েছিলেন, সিপিআই এবং কংগ্রেস (ও) এর পাশাপাশি একজন স্বতন্ত্র প্রার্থীদের পরাজিত করেছিলেন।  ১৯৭২ সালে তিনি সিপিআইএম- এর বিরুদ্ধে সরাসরি প্রতিদ্বন্দ্বিতায় ৩৩,৮৪৪ ভোট (৭২.১১%) পেয়েছিলেন।

তথ্যসূত্র
---------

1. 1 2 3 4 5 6  *Who's who*। West Bengal Legislative Assembly Secretariat। ১৯৭৪। পৃষ্ঠা 41।
2. ↑  West Bengal (India). Dept. of Labour (জুলাই ১৯৬০)। *Labour Gazette*। পৃষ্ঠা 572।
3. ↑  "General Elections, India, 1971, to the Legislative Assembly of West Bengal" (পিডিএফ)। Election Commission of India। সংগ্রহের তারিখ ৪ ডিসেম্বর ২০১৬।
4. ↑  "General Elections, India, 1972, to the Legislative Assembly of West Bengal" (পিডিএফ)। Election Commission of India। সংগ্রহের তারিখ ৪ ডিসেম্বর ২০১৬।